Existenčné minimum

Existenčné minimum je súhrn potrieb, bez uspokojenia ktorých by došlo k ohrozeniu života a zdravia občana (t. j. v podstate absolútna hranica chudoby).

Zabezpečuje najnutnejšie základné životné podmienky. Podľa Čl. 39 Ústavy SR má každý občan právo na zabezpečenie základných životných podmienok. Základné životné podmienky sú jedno teplé jedlo denne, ošatenie a prístrešie.

Príjmy nižšie než existenčné minimum znamenajú nedostatok, chudobu. Za existenčné minimum sa vo vyspelých štátoch odporúča považovať spravidla polovicu celkového priemerného čistého príjmu na osobu.

Referencie

Externé odkazy
 Prieskum názorov - Inštitút pre výskum práce a rodiny

Právo sociálneho zabezpečenia